Aristandros a Zenon
Material: papyrus
Place: Arsinoites
Categories: Brief (amtlich)
Aristandros an Zenon
Erklärung der Sachlage
Bitte um Hilfe
schnelle Abwicklung
Abschrift einer Petition
Theron (Bauer) an Apollonios
Zahlung (Steuer)
falsche Registrierung
Bitte um Änderung
Ἀρίστανδρος Ζήνωνι χαίρειν. Θήρων ὁ ἀποδεδωκώς σοι τὴν ἐπιστολήν ἐστιν ἡμῶν 
οἰκεῖος· γεωργῶν δὲ κτημάτιόν τι καὶ τὰ γινόμενα εἰς τὸ βασιλικὸν δι[ωρθ]ωμένος 
ἠδίκηται ὑπὸ τῶν ἐπὶ τοῦ τελωνίου π[ραγ]ματευομένων, περὶ ὧν εἰδήσεις ἐκ τῆς ὑπ[ο]
γεγραμμένης σοι ἐντεύξεως. καλῶς ἂν [οὖ]ν ποιήσαις, ἐπειδὴ μετενήνεκται ἡ ἔντευ[ξις] 
πρὸς Ἀπολλώνιον, ἀξ[ιώσ]ας τοῦτον ὅπ[ως σπ]ουδάσηι τὴν ταχίστην αὐτῶι κατὰ λόγ[ον] 
χρηματισθῆναι.  ἔρρωσο. 
βασιλεῖ Πτολεμαίωι χαίρειν Θήρων. εἰμὶ τῶν γεωργ[ῶν]· καταβεβληκότος δέ μου τὸ λοιπὸν 
τοῦ γινομένου τέλους εἰς ἀναπλήρωσιν τοῦ λη  λαβόντες οἱ ἀπὸ τῆς τραπέζης τὴν 
παρὰ τῶν τελωνῶν διαγ[ρ]αφήν, ἣν ἀπεκόμισεν αὐτοῖ[ς] ὁ τὸν οἶνον ἐωνημένος κάπηλος, ἀνα
φέρουσίν μοι τὴν καταβολὴν τοῦ τέλους κατατεταχότες ε[ἰ]ς τὸ λζ , ἐμοῦ οὐθὲν ὀφείλοντος 
ἀλλʼ εὐτακτηκότος πάντα. ἐπεὶ οὖν διαμαρτόντες οἱ ἀπὸ τοῦ τελωνίου ἔγραψαν τὴν διαγραφὴν 
εἰς τὸ λζ , δέομαί σου, βασιλεῦ, ἀποσταλ[ῆ]ναί μου τὴν ἔντευξιν ἐπʼ Ἀπολλώνιον τὸν 
διοικητήν, ὅπως, ἂν φαίνωμαι μηθὲν ὀφείλων εἰς τὸ λζ , ἀλλʼ εὐτακτηκὼς πάντα τὰ γινό
μενα, τοῦτο δὲ τὸ ἀργύριον διωρθωμένος εἰς τὸ λη , καθὰ γράφω, συντάξηι μεταθεῖναί μου 
τὴν καταβολὴν εἰς τὸ λη , ἵνα καταπεφευγὼς ἐπὶ σὲ τὸμ πάντων σωτῆρα μὴ ἀδικηθῶ, 
ἀλλὰ τῶν δικαίων τύχω. 
εὐτύχει.
Ζήνωνι